El Bus Municipal d'Alboraia és gratuït
30 de desembre de 2024

Des de l'Ajuntament d'Alboraia, amb el suport de la Generalitat Valenciana, s'han sumat a la gratuïtat del transport públic. En el cas del municipi alboraier, el Bus Municipal és gratuït fins al 30 de juny de 2025.

El consistori informa les persones que ja tinguen algun abonament vigent que el guarden, perquè després servirà per al mateix termini de temps en el qual no s'haja pogut utilitzar. Les persones usuàries del Bus Municipal únicament hauran d'agafar el tíquet que els entreguen en iniciar el trajecte, sense necessitat d'obtindre cap abonament o tarjeta especial.

Aquesta mesura ha sigut aprovada gràcies al suport de la Generalitat Valenciana, amb l'objectiu d'afavorir l'ús del transport públic, i ajudar econòmicament a les persones que l'utilitzen.